Video: Verslag oor Retief uit MgungundlovuSoos belowe, het Maroela Media ‘n joernalis na Mgungundlovu gestuur om verslag te doen oor Piet Retief se onderhandelinge oor grond met Dingane. Soos vroeër vandeesweek berig, het Retief en 70 manne uit sy trek ‘n paar dae gelede by Mgungundlovu aangekom met ‘n klompie beeste wat hulle by Sikonyela gaan terugkry het nadat dié stamhoof dit ‘n tyd gelede by Dingane gesteel het. Die ooreenkoms tussen Retief en Dingane was dat Dingane ‘n ooreenkoms sal onderteken om ‘n stuk grond aan Retief en sy trek te oorhandig, in ruil vir die beeste. Retief en sy manne is positief ontvang en die afgelope paar dae soos eregaste onthaal deur Dingane en sy krygers. Heelwat van die ander trekkerleiers, onder andere Louis Tregardt en Hendrik Potgieter, het egter in gesprekke met Retief hul bekommernis oor die besoek aan Mgungundlovu te kenne gegee. Retief en sy groep manne se besoek is vandag op feestelike wyse afgesluit met verskeie vertonings, waarna Retief-hulle sou terugkeer na hul laer. Volgens ons verslaggewer het hulle egter nog nie te voorskyn gekom nie. Burger Meyer doen verslag van buite Mgungundlovu: